ନୂଆଦିଲ୍ଲୀଃ ଭାରତ-ପାକିସ୍ତାନ ମଧ୍ୟରେ ଚାଲିଥିବା ଅଘୋଷିତ ଯୁଦ୍ଧ ଦୁଇ ଦେଶ ମଧ୍ୟରେ ଏକ ଗମ୍ଭୀର ପରିସ୍ଥିତି ସୃଷ୍ଟି କରିଛି। ସାରା ବିଶ୍ୱର ଦୃଷ୍ଟି ମଧ୍ୟ ଦୁଇ ଦେଶ ଉପରେ ନିବଦ୍ଧ। କେଉଁ ମୁହୂର୍ତ୍ତରେ ବି ଯୁଦ୍ଧ ଘୋଷଣା ହୋଇପାରେ। ଶାନ୍ତି ପ୍ରତିଷ୍ଠା ନିବେଦନ କରି ସୋଶାଲ ମିଡିଆରେ ସମସ୍ତେ ପ୍ରତିକ୍ରିୟା ରଖୁଛନ୍ତି। ତେବେ ଏହି ପ୍ରସଙ୍ଗରେ ପ୍ରତିକ୍ରିୟା ଦେଇ ସାଉଥ୍ ଆଫ୍ରିକାର ଟିଭି ଆଙ୍କର୍ ଟ୍ରେଭର୍ ନୋହ ବେଶ ସମାଲୋଚନାର ଶିକାର ହୋଇଛନ୍ତି। ଭାରତ-ପାକ ଯୁଦ୍ଧ ପରିସ୍ଥିତିକୁ ନେଇ ତାଙ୍କର ଉପହାସ ଏବଂ ହସର ଭିଡିଓ ସୋଶାଲ ମିଡିଆରେ ଭାଇରାଲ୍ ହେବା ପରେ ତାଙ୍କୁ ଟ୍ରଲର ଶୀକାର ହେବାକୁ ପଡ଼ିଛି।
ତେବେ କମେଣ୍ଟ ଦେଇ ଟ୍ରେଭର ପ୍ରଥମଥର ପାଇଁ ଏପରି ସମାଲୋଚିତ ହେଉନାହାନ୍ତି, ଦକ୍ଷିଣ ଆଫ୍ରିକାର ଏହି କମେଡିଆନ ଓ ଉପସ୍ଥାପକ ପୂର୍ବରୁ ଅନେକ ବିବାଦପୂର୍ଣ୍ଣ ମନ୍ତବ୍ୟ ଦେଇ ସମାଲୋଚିତ ହୋଇଛନ୍ତି।
